DEĊIŻJONI Nru 204
tas-6 ta' Ottubru 2005
dwar mudelli ta’ formoli meħtieġa għall-applikazzjoni tar-Regolamenti tal-Kunsill (KEE) Nru 1408/71 u (KEE) Nru 574/72 (Serie E 200)
(Test b’rilevanza għaż-ŻEE u għall-ftehim UE/Żvizzera)
(2006/613/KE)
IL-KUMMISSJONI AMMINISTRATTIVA DWAR IS-SIGURTÀ SOĊJALI TAL-ĦADDIEMA IMMIGRANTI,
Wara li kkunsidrat l-Artikolu 81 (a) tar-Regolament tal-Kunsill (KEE) Nru 1408/71 (1) ta’ l-14 ta' Ġunju 1971 dwar l-applikazzjoni ta' skemi tas-sigurtà soċjali għal persuni impjegati, persuni li jaħdmu għal rashom u għal membri tal-familja tagħhom li jkunu qed jiċċaqalqu fi ħdan il-Komunita, li taħt dan ir-Regolament huwa d-dover tal-Kummissjoni Amministrattiva li tittratta l-kwistjonijiet amministrattivi kollha li joħorġu mid-dispożizzjonijiet tar-Regolament (KEE) Nru 1408/71 u r-Regolamenti sussegwenti,
Wara li kkunsidrat l-Artikolu 2(1) tar-Regolament (KEE) Nru 574/72 (2), li jistipola l-proċedura għall-implimentazzjoni tar-Regolament (KEE) Nru 1408/7, li taħtu huwa d-dover tal-Kummissjoni Amministrattiva li tfassal il-mudelli tad-dokumenti meħtieġa għall-applikazzjoni tar-Regolamenti 1408/71 u 574/72,
Wara li kkunsidrat id-Deċiżjoni Nru 184 (3) ta’ l-10 ta’ Diċembru 2001 dwar il-mudelli tal-formoli meħtieġa għall-applikazzjoni tar-Regolamenti tal-Kunsill (KEE) Nru 1408/71 u (KEE) Nru 574/72 (E 201 sa E 207, E 213 u E 215)
Wara li kkunsidrat id-Deċiżjoni Nru 188 (4) ta’ l-10 ta’ Diċembru 2002 dwar il-mudell tal-formoli meħtieġa għall-applikazzjoni tar-Regolament Kunsill (KEE) Nru 574/72 (E 210 u E 211)
Billi:
(1)
It-tkabbir ta’ l-Unjoni Ewropea fl-1 ta’ Mejju 2004 jeħtieġ li l-formoli fis-serje E 200 jiġu emendati.
(2)
Il-Ftehim dwar iż-Żona Ekonomika Ewropea (Ftehim ŻEE) tat-2 ta’ Mejju 1992, issupplimentat bil-Protokoll tas-17 ta’ Marzu 1993, l-Anness VI, jimplimenta r-Regolamenti (KEE) Nru 1408/71 u (KEE) Nru 574/72 fi ħdan iż-Żona Ekonomika Ewropea.
(3)
IL-Komunità Ewropea u l-Istati Membri tagħha, u l-Konfederazzjoni Żvizzera ffinalizzaw Ftehim dwar il-moviment ħieles tal-persuni (il-Ftehim Żvizzeru) li daħal fis-seħħ fl-1 ta’ Ġunju 2002. L-Anness II tal-Ftehim jirreferi għar-Regolamenti (KEE) Nru 1408/71 u (KEE) Nru 574/72;
(4)
Għal raġunijiet prattiċi, il-formoli użati fl-Unjoni Ewropea u taħt iż-ŻEE u l-Ftehimiet Żvizzeri għandhom ikunu identiċi.
IDDEĊIEDIET DAN LI ĠEJ:
1.
Il-mudelli tad-dokumenti E 202 bil-paġni 1-9 miżjuda, E 203 bil-paġni 1 - 13 miżjuda, E 204 bil-paġni 1 - 9 miżjuda, E 205(BE), (CZ), (DK), (DE), (EE), (GR), (ES), (FR), (IE), (IT), (CY), (LV), (LT), (LU), (HU), (MT), (NL), (AT), (PL), (PT), (SI), (SK), (FI), (SE), (UK), (IS), (LI), (NO), (CH), E 207, E 210, E 211, E 213 bil-paġni 1 - 5 miżjuda, u E 215 b’paġna waħda miżjuda huma adottati b’konformità mal-formoli annessi ma’ din id-Deċiżjoni.
2.
L-awtoritajiet kompetenti ta’ l-Istati Membri għandhom jagħmlu l-formoli disponibbli lill-partijiet ikkonċernati skond il-mudelli annessi hawnhekk. Dawn il-formoli għandhom ikunu disponibbli bil-lingwi uffiċjali tal-Komunità u mfassla b’tali mod li l-verżjonijiet differenti jkunu sovrapposti perfettament, b’hekk ikun possibbli li d-destinatarji kollha jirċievu l-formola pprintajata bil-lingwa tagħhom.
3.
Din id-Deċiżjoni, li tieħu post id-Deċiżjoni Nru 184 u Nru 188, se tiġi ppubblikata fil-Ġurnal Uffiċjali ta’ l-Unjoni Ewropea. Għandha tkun applikabbli mill-ewwel jum tax-xahar ta' wara l-pubblikazzjoni tagħha.